Lannen
D'Lannen (Tilia) sinn eng Planzegattung an der Ënnerfamill vun den Tilioideae bannent der Famill vun de Malvaceae.

D'Lanne si Beem, déi am Wanter hir Blieder verléieren. Si wuesse sympodial a kënnen, jee no Aart, tëscht maximal 15 a 40 Meter héich ginn. Den décksten Duerchméisser variéiert, och jee no Aart, tëscht engem an 1,8 Meter. Lanne kënne bis zu dausend Joer al ginn.

Lanne kënne sech generativ (Bestäubung duerch Insekten) a vegetativ vermehren.

Et gëtt, jee nodeems wéi gezielt gëtt, tëscht 20 bis 45 Aarte vu Lannen (wouvunner d'Hallschecht a China virkënnt). A Mëtteleuropa sinn et virun allem d'Summer- (Tilia platyphyllos) an d'Wanterlann (Tilia cordata), an eng Krâizung vun deenen zwou (Tilia × europaea), déi virkommen, am Osten och nach d'Sëlwerlann.

Lannenholz gëtt gär gebraucht fir ze schnëtzen an ze modelléieren.

Kulturgeschichtlech spillen d'Lannen an Europa eng wichteg Roll; bei de Germanen an de Slawen hu s'als hellege Bam gegollt. Dacks gouf et an den Dierfer eng al Lann op enger zentraler Plaz, wou verschidden Evenementer ofgehale goufen. Och gëtt et d'Traditioun, fir un en Evenement ze erënneren, eng Lann ze planzen. Zu Lëtzebuerg z. B. huet de Groussherzog Jean 1989, fir de 25. Joresdag vu senger Trounbesteigung, all Gemeng am Land e jonke Lannebam geschenkt. Déi sougenannt Fräiheetsbeem zu Lëtzebuerg ware meeschtens och Lannen.

Galerie vun eenzelen Aarten

Bemierkenswäert Lannen zu Lëtzebuerg

Lann zu Baastenduerf
Napoléonslann zu Beefort
Sëlwerlannen zu Bëttel
Lann zu Biekerech
 Lannenallee Biergem
Lannen zu Boukels
Lann um Briddel
Lann zu Bungeref
Lann zu Déifferdeng
Lannen zu Diänjen
Lannen zu Esch-Sauer
Lanne beim Fëschbecher Schlass
Lann op der Giischterklaus
 Lannenallee um Gréiwelsser Haff
Lann zu Hueschtert (Nidderaanwen)
Lann zu Iechternach
Wëll Lann vu Kënzeg
Lann zu Klengbetten
Willibrorduslannen zu Laaschent
Lann zu Pëtschent
Lannen um Pläitrengerhaff
Lann zu Reiland
 Lannenallee um Scheedhaff
Lannen zu Scheedel
Lannen um Sennenger Schlass
Lann zu Suessem
Lannen zu Uewerfeelen

Literatur 
 Ya Tang, Michael G. Gilbert, Laurence J. Dorr: Tiliaceae. In: Flora of China, Volume 12, S. 246; Tilia. 
 Walter Erhardt u. a.: Der große Zander. Enzyklopädie der Pflanzennamen. Band 2. Verlag Eugen Ulmer, Stuttgart 2008. ISBN 978-3-8001-5406-7

Um Spaweck

Lannen
Beem